**„НЕЗАВИСИМ ЖИВОТ ЗА ГРАЖДАНИТЕ НА КРИВОДОЛ”**

Уважаеми жители и граждани на община Криводол информираме Ви, че ОБЩИНА КРИВОДОЛ в партньорство със „СОНИК СТАРТ”ООД -град София от 01.02.2016г. започва изпълнението на договор по проект **„Независим живот за гражданите на Криводол”** за безвъзмездна финансова помощ BG05M9OP001-2.002-0127-C001 по процедура за директно предоставяне BG05M9OP001-2.002 „Независим живот“, приоритетни оси „Намаляване на бедността и насърчаване на социалното включване”.

 Целта на проекта е създаване на Звено за почасово предоставяне на услуги за социално включване в общността или в домашна среда. Чрез реализацията на проект **„Независим живот за гражданите на Криводол”** ще се предоставят интегрирани услуги за хора с увреждания и техните семейства и хора над 65 г. с ограничения или в невъзможност за самообслужване. По този начин ще се постигне намаляване на риска от зависимост от институционален тип грижи и подобряване качеството на живот на хора с увреждания и възрастни болни лица, както и преодоляване на последиците от социалното изключване и бедността, както и предоставяне на възможности за връщането на реалния пазар на труда на лицата, които полагат грижи за близките си с увреждания.